चेन्नई लेग के तीसरे दिन हुए दूसरे मुकाबले में तेलुगु टाइटंस ने घरेलू टीम तमिल थलाइवाज को 33-28 से हराया। तेलुगु टाइटंस के लिए राहुल चौधरी ने सबसे ज्यादा 9 रेड पॉइंट हासिल किए, तो मोहसेन मग्सुद्लू ने 7 (3 रेड और 4 टैकल) पॉइंट हासिल किए। तमिल थलाइवाज के लिए इस मैच में भी कप्तान अजय ठाकुर का प्रदर्शन दमदार रहा, उन्होंने 9 रेड पॉइंट हासिल किए, तो उन्हें अतुल का भी साथ मिला जिन्होंने 5 अंक प्राप्त किए। डिफेंस में अमित हूडा ने हाई 5 हासिल किया, तो दिग्गज खिलाड़ी मंजीत छिल्लर ने 4 अंक हासिल किए।